बायर्नले जित्यो जर्मन सुपरकप
रोबर्ट लेवनडोस्कीको दुई गोलमा बायर्न म्युनिकले मंगलबार बोरुसिया डर्टमुन्डलाई ३–१ ले हराउँदै जर्मन सुपरकप जितेको छ । जर्मन फुटबलका दुई ठूला क्लबीचको खेल निकै प्रतिस्पर्धात्मक रह्यो ।
म्युनिक — रोबर्ट लेवनडोस्कीको दुई गोलमा बायर्न म्युनिकले मंगलबार बोरुसिया डर्टमुन्डलाई ३–१ ले हराउँदै जर्मन सुपरकप जितेको छ । जर्मन फुटबलका दुई ठूला क्लबीचको खेल निकै प्रतिस्पर्धात्मक रह्यो ।पहिलो हाफमा लेवनडोस्की र थोमस मुलरको गोलमा बायर्न २-० ले अगाडि थियो । डर्टमुन्ड कप्तान मार्को रुएसले एक गोल फर्काएपछि लेवनडोस्कीले व्यक्तिगत दोस्रो गोल थपे ।सन् २०१४ मा डर्टमुन्ड छाडेयता ३२ वर्षीय लेवनडोस्कीले आफ्नै पूर्व क्लबविरुद्ध २४ गोल गरिसकेका छन् । बायर्न डर्टमुन्डविरुद्धका पछिल्ला सबै छ खेलमा विजयी रहेको छ ।